b'\n_START_ARTICLE_\nMetronom\n_START_PARAGRAPH_\nMetron\xc3\xb3m je merilna naprava, s katero se natan\xc4\x8dno dolo\xc4\x8di hitrost izvajanega glasbenega dela.\n_START_SECTION_\nIzum\n_START_PARAGRAPH_\nMetronom je leta 1812 izumil Dietrich Nikolaus Winkel, ko je eksperimentiral z nihali in ugotovil, da na obeh straneh obte\xc5\xbeeno nihalo lahko \xc5\xa1teje enakomerna \xc4\x8dasovna razmerja, tudi po\xc4\x8dasna, uporabljena v klasi\xc4\x8dni evropski glasbi. Ker svoje zamisli ni primerno varoval, je do leta 1816 Johann Nepomuk M\xc3\xa4lzel dobil njegove konstrukcijske zamisli in patentiral M\xc3\xa4lzelov metronom (ang. the M\xc3\xa4lzel Metronome), ki v uporabi ostaja do dana\xc5\xa1njega dne. \xc5\xa0e danes se nepraviloma M\xc3\xa4lzelu pripisuje mesto, ki bi ga za svoj izum praviloma moral prejeti Winkel.'